SA rugbyheld word weer paSpringbokkaptein, Warren Whiteley, en sy vrou, Felicity (Foto: Facebook) Die nuwe Springbokkaptein, Warren Whiteley, en sy vrou, Felicity, het Maandagoggend ŉ babaseuntjie ryker geword. Die Goue Leeus-rugbyunie het ŉ skattige foto van klein Samuel en Felicity op hul Facebook-blad gedeel. Die egpaar se eersteling, Ava Grace, is op 4 Januarie 2015 gebore. “Baie geluk van die Goue Leeus-rugbyunie,” het Whiteley se unie op Facebook laat hoor. “Ons hoop hy is ŉ seën vir julle.” Whiteley is einde verlede maand deur die Springbokafrigter, Allister Coetzee, as die nuwe kaptein aangekondig. Die Springbokkaptein het aan IOL vertel dit is ŉ groot eer om as leier van die groep aangewys te word. “Ek het eerlikwaar nie gedink dit is moontlik nie. Ek is net so dankbaar en baie opgewonde,” het hy gesê. Die egpaar is in Desember 2013 getroud.